text: [{"text_idx": "#000006", "text": "Er hann nevndur, er hann kendur. F\u00f8royski h\u00f8vdingurin i\u0301 danska na\u0301ttarli\u0301vinum, Edmund S. Jacobsen. Litri\u0301kur er hann og ta\u00f0 eru to\u0301nleikatilt\u00f8kini, hann skipar fyri eisini. De forbl\u00e6ste \u00f8er var eitt gott d\u00f8mi um hetta."}, {"text_idx": "#000007", "text": "Tiltaki\u00f0 var\u00f0 hildi\u00f0 a\u0301 Loppen, i\u00f0 er fyrsta sp\u00e6lista\u00f0i\u00f0, tu\u0301 kemur til a\u0301 Christiania. Eitt ra\u0301tt og avlangt h\u00f8li a\u0301 1. h\u00e6dd, har konsertir eru so at siga hv\u00f8rt kv\u00f8ld i\u0301 vikuni. Fyri ju\u0301st einum a\u0301ri si\u0301\u00f0ani sp\u00e6ldu 200 har \u2013 nu\u0301 var tu\u0301rurin komin til fy\u0301ra onnur f\u00f8roysk n\u00f8vn: \u00d8ssur Johannesen, The Dreams, MC-Ha\u0301r og Hamfer\u00f0."}, {"text_idx": "#000008", "text": "At si\u0301ggja til fy\u0301ra o\u0301gvuliga ymiskir bo\u0301lkar, sum to\u0301 hava fleiri felagsnevnarar. Hja\u0301 \u00f8llum p\u00f8rtum var talan um teirra fyrstu framf\u00f8rslu a\u0301 Christiania. Og fyri allar partar er eisini ta\u00f0 galdandi, at teir hv\u00f8r i\u0301 si\u0301num lagi og a\u0301 hv\u00f8r si\u0301n ha\u0301tt hava veri\u00f0 slo\u0301\u00f0bro\u0301tarar og undangongu menn a\u0301 f\u00f8royska to\u0301nleikapallinum."}, {"text_idx": "#000009", "text": "Dugnaligi og da\u0301mligi to\u0301nleikarin Knu\u0301t Ha\u0301berg Eysturstein var diskari hetta kv\u00f8ldi\u00f0 undir navninum DJ Knu\u0301t. Hann var ma\u00f0urin, sum byrja\u00f0i og enda\u00f0i tiltaki\u00f0, og sum annars syrgdi fyri r\u00e6tta huglagnum inni i\u0301 Loppen. Og ta\u00f0 krevur si\u0301n mann, ti\u0301 ta\u0301 tiltaki\u00f0 byrja\u00f0i mundu ta\u00f0 valla vera meiri enn 30 fo\u0301lk. Ta\u0301 ta\u00f0 vo\u0301ru mest vo\u0301ru 300. Alt broyttist allati\u0301\u00f0ina. Fo\u0301lk komu og fo\u0301ru. To\u0301nleikurin a\u0301 pallinum skifti sti\u0301l, so hv\u00f8rt ein bo\u0301lkur fo\u0301r av og annar kom a\u0301. Fo\u0301lk fingu fleiri \u00f8l innanbora \u2013 og ta\u00f0 veit gud um ta\u00f0 ikki passar, um onkur f\u00f8royingur ikki roykti uttanfyri. Altso sigarettir. Og hassjsigarettir. Joints, tey kalla. Massar av teimum. Li\u00f0ugtrulla\u00f0ar eins v\u00e6l og fo\u0301lk eisini miksa\u00f0u sja\u0301lvi. Hassj, skunk, pott og so framvegis. Vistfr\u00f8\u00f0iligt eisini. Eingin nevndur, eingin gloymdur. Og eingin doy\u00f0i, a\u0301tti eg at lagt aftrat."}, {"text_idx": "#000010", "text": "Knu\u0301t lofta\u00f0i \u00f8llum vi\u00f0 si\u0301num to\u0301nleiki. Visti allati\u0301\u00f0ina hvat lag var ho\u0301skandi \u2013 og ta\u00f0 var Svarti ravnur hja\u0301 Kr\u00e6klingum millum anna\u00f0. So hava christianittarnir eisini hoyrt ta\u00f0! Herligt."}, {"text_idx": "#000011", "text": "O\u0301gvuliga ho\u0301skandi var \u00d8ssur fyrsti ma\u00f0urin a\u0301 pallinum. Uttan mun til hv\u00f8r listagreinin er, i\u00f0 \u00d8ssur u\u0301ttrykkir seg i\u0301, so krevur hann no\u0301gv av ti\u0301, i\u00f0 mo\u0301ttekur. Ti\u0301betur gevur hann eisini eina ru\u0301gvu aftur \u2013 og solei\u00f0is var eisini leygarkv\u00f8ldi\u00f0. Ta\u00f0 er myrkt og ta\u00f0 er o\u0301innpakka\u00f0. Hann bor\u00f0rei\u00f0ir ta\u00f0 sum ta\u00f0 er, ti\u0301 hann veit, at ta\u00f0 er gott. Hansara v\u00f8ra er go\u0301\u00f0 og talar fyri seg. Solei\u00f0is var eisini leygarkv\u00f8ldi\u00f0 a\u0301 Christiania, sum fyri \u00d8ssursa vi\u00f0komandi byrja\u00f0i vi\u00f0, at ein yrking var\u00f0 koyrd fra\u0301, a\u0301\u00f0renn bassurin bli\u0301dliga buldra\u00f0i avsta\u00f0. Myrkt, men samstundis leikandi l\u00e6tt. I\u0301 ein go\u0301\u00f0an ha\u0301lvan ti\u0301ma. \u201dTakk\u201d, seg\u00f0i hann so, reistist og fo\u0301r av pallinum. Einki roks. Ju\u0301st sum vi\u00f0 to\u0301nleiki hansara, skaldskapi hansara og ma\u0301lningunum."}, {"text_idx": "#000012", "text": "Si\u0301\u00f0ani fingu vit eitt sti\u0301lskifti, i\u00f0 vildi naka\u00f0. The Dreams vo\u0301ru n\u00e6stir a\u0301 pallinum \u2013 og ta\u00f0 sa\u0301st a\u0301 fj\u00f8ldini. Nu\u0301 eru tanna\u0301ringar i\u0301 Danmark Beliebers og Directioners, men fyri n\u00f8krum a\u0301rum si\u0301\u00f0ani a\u0301tti The Dreams st\u00f8rstu fjepparafj\u00f8ldina. Dreamers kalla\u00f0u tey seg \u2013 og tey fylgdu teimum fy\u0301ra f\u00f8royingunum allasta\u00f0ni. Nu\u0301 hava flestu fy\u0301rarnir i\u0301 The Dreams eisini a\u00f0rar to\u0301nleikaverk\u00e6tlanir at ganga uppi\u0301, The Dreams hevur sp\u00e6lt millum li\u0301ti\u00f0 og einki tey b\u00e6\u00f0i seinastu a\u0301rini, so fjepparaskar\u00f0in er ikki heilt tann sami, sum hann var, ta\u0301 The Dreams vo\u0301ru i\u0301 h\u00e6ddini. Hans Edward og hansara menn h\u00f8vdu eisini gingi\u00f0 stillisliga um dyrnar vi\u00f0 hesum tiltakinum, ti\u0301 hetta onganti\u0301\u00f0 var \u00e6tla\u00f0 sum ein klassisk The Dreams konsert. Ta\u00f0 var ta\u00f0 heldur ikki. Ta\u00f0 var eitt ball. Eitt f\u00f8royskt ball vi\u00f0 Sirkus Tinganes og \u00f8\u00f0rum slagarum fra\u0301 Tazy-ti\u0301\u00f0ini, umframt fleiri coverl\u00f8g, i\u00f0 bo\u0301lkurin ber v\u00e6l. Teir hugna\u00f0u s\u00e6r a\u0301 pallinum. Hans Edward leg\u00f0i u\u0301t vi\u00f0 at siga, at teir bara \u00e6tla\u00f0u at sp\u00e6la country \u2013 hetta sagt vi\u00f0 tju\u0301kkari su\u00f0uroyar dialekt. Og so var o\u0301formelli sti\u0301lurin li\u0301kasum lagdur. Fo\u0301lki\u00f0 to\u0301k v\u00e6l i\u0301 mo\u0301ti \u2013 eisini nu\u0301 vaksnu droymararnir."}, {"text_idx": "#000013", "text": "Nu\u0301 vo\u0301ru vit komin ha\u0301lvan veg og a\u0301 skra\u0301nni var MC-Ha\u0301r. I\u0301 22 a\u0301r hava teir \u00f8st og arga\u00f0 i\u0301 F\u00f8royum, og \u00f8ll hesi a\u0301rini hava politiskir myndugleikar, andaligir felagsskapir og privatperso\u0301nar roynt at ste\u00f0ga teimum. Vi\u00f0 hesum i\u0301 huga er ta\u00f0 at undrast yvir, at MC-Ha\u0301r ikki hevur sp\u00e6lt a\u0301 Christiania a\u0301\u00f0ur, ti\u0301 fri\u0301staturin hevur sanniliga havt si\u0301nar dystir vi\u00f0 ju\u0301st somu myndugleikar, felagsskapir og fo\u0301lk i\u0301 si\u0301ni 42 a\u0301ra langu s\u00f8gu si\u0301ni. Fyri tey, sum ikki h\u00f8vdu Hamfer\u00f0 ovast a\u0301 listanum hetta kv\u00f8ldi\u00f0, so var MC-Ha\u0301r ivaleyst h\u00e6ddarpunkti\u00f0. Ikki uttan ors\u00f8k, ti\u0301 ta\u0301 teir fo\u0301ru av aftur pallinum, so h\u00f8vdu teir levera\u00f0, fyri nu\u0301 at vera i\u0301 MC-Ha\u0301rsligari jargon. Teir eru feitir, sja\u0301lvfeitir eisini, men upp a\u0301 ein fittan ma\u0301ta. Og so eru teir eisini dugnaligir. Ta\u00f0 helt eg eisini, at teir vo\u0301ru, ta\u0301 eg sum tanna\u0301ringur var til mi\u0301na fyrstu konsert vi\u00f0 teimum. Ta\u00f0 er minst ti\u0301ggju a\u0301r si\u0301\u00f0ani nu\u0301 \u2013 og teir eru vor\u00f0nir minst ti\u0301ggju fer\u00f0ir betri! Ro\u0301kur fekk Loppen at syngja \u201dsperm\u201d i\u0301 ko\u0301r, Niels Uni stjo\u0301rna\u00f0i yvirkroppaballinum me\u00f0an Rani, Heri, Jens og Jo\u0301nas bo\u0301ru bo\u0301lkin trygt og gott gj\u00f8gnum framf\u00f8rsluna. Ta\u0301 Spark Buzz N og restin av manningini takka\u00f0u fyri seg, fer\u00f0a\u00f0ust f\u00f8roysku to\u0301narnir um sperm vi\u0301\u00f0ari u\u0301t i\u0301 s\u00f8tu luftina, sum hevur valdi\u00f0 a\u0301 sto\u0301rum parti av fri\u0301statinum, me\u00f0an go\u0301lvi\u00f0 i\u0301 Loppen fleyt vi\u00f0 hi\u0301tum, sum ivaleyst vo\u0301ru fyltar seinni. Seg\u00f0i nakar sperm?"}, {"text_idx": "#000014", "text": "H\u00f8vu\u00f0snavni\u00f0 Hamfer\u00f0 settti punktum. Herfyri sp\u00e6ldi Hamfer\u00f0 i\u0301 do\u0301mskirkjuni i\u0301 Havn, men leygarkv\u00f8ldi\u00f0 var leikpallurin naka\u00f0 \u00f8\u00f0rvi\u0301si. To\u0301 so er ta\u00f0 alti\u0301\u00f0 okkurt ha\u0301ti\u0301\u00f0arligt yvir l\u00f8tuni, ta\u0301 Hamfer\u00f0 sp\u00e6lir. Hetta sja\u0301lvandi fyrst og fremst ti\u0301, at Hamfer\u00f0 er ein framu\u0301rskarandi bo\u0301lkur. Teir taka seg sja\u0301lvan og to\u0301nleikin i\u0301 st\u00f8rsta a\u0301lvara. Og vi\u00f0 bara fimm a\u0301rum a\u0301 baki er ta\u00f0 eitt imponerandi huglag, teir fer\u00f0 eftir fer\u00f0 megna at skapa vi\u00f0 si\u0301num to\u0301num. Konsert teirra leygarkv\u00f8ldi\u00f0 a\u0301 Christiania var mest li\u0301kt eini tungari og tygnarligari jar\u00f0arfer\u00f0. Sto\u0301rsligi\u00f0 og vir\u00f0iligt upp a\u0301 allar ma\u0301tar."}, {"text_idx": "#000016", "text": "De forbl\u00e6ste \u00f8er og eitt summarkv\u00f8ld a\u0301 Christiania er ein ands\u00f8gn i\u0301 s\u00e6r sja\u0301lvum. Samansetingin av bo\u0301lkum hetta kv\u00f8ldi\u00f0 var eisini margha\u0301ttlig. Men ta\u0301 h\u00f8vdingar hittast og undangongumenn savnast, so kann u\u0301rsliti\u00f0 vera gott. Ta\u00f0 var ta\u00f0 eisini a\u0301 Loppen leygarkv\u00f8ldi\u00f0."}, {"text_idx": "#000018", "text": "Buldur og brak i\u0301 tjaldinum"}, {"text_idx": "#000019", "text": "The Dreams levera\u00f0u eitt brak av einari konsert i\u0301 FLAGS-tjaldinum, ta\u00f0 ko\u0301ka\u00f0i framman fyri pallinum fra\u0301 fyrsta til si\u0301\u00f0sta lag."}, {"text_idx": "#000020", "text": "Teir l\u00f8gdu fyri vi\u00f0 l\u00f8gum a\u0301 enskum av ny\u0301ggjastu fl\u00f8guni \u201cRevolt\u201d, og ta\u00f0 vo\u0301ru no\u0301gv l\u00f8g av hesari fl\u00f8guni, i\u00f0 vo\u0301ru a\u0301 skra\u0301nni. Hetta var gle\u00f0iligt og tyktist at da\u0301ma teimum no\u0301gvu fjepparunum, i\u00f0 vo\u0301ru savna\u00f0ir i\u0301 fremra parti av tjaldinum. Tey hoppa\u00f0u, dansa\u00f0u, sungu vi\u00f0 og hugna\u00f0u s\u00e6r. Ta\u00f0 var eingin ivi um, at tey vo\u0301ru har fyri at uppliva F\u00f8roya best da\u0301mda punkrokk bo\u0301lk, og ta\u00f0 var heldur eingin ivi um, at The Dreams vo\u0301ru har fyri at undirhalda tey, og geva teimum ju\u0301st ta\u00f0, i\u00f0 tey vildu hava. Konsertin bleiv harafturat krydda\u00f0 vi\u00f0 n\u00f8krum l\u00f8gum av fyrru fl\u00f8gunum hja\u0301 The Dreams: Tazy og Den Nye By."}, {"text_idx": "#000021", "text": "The Dreams sp\u00e6ldu ordiliga v\u00e6l, og l\u00f8gini sita bara. No\u0301gvu konsertirnar og mi\u00f0vi\u0301sa arbei\u00f0i\u00f0 vi\u00f0 to\u0301nleiki, u\u0301trykki og framf\u00f8rslu hevur gj\u00f8rt no\u0301gv fyri The Dreams, sum b\u00e6\u00f0i so\u0301u gott u\u0301t, ljo\u0301\u00f0a\u00f0u v\u00e6l, og fyrst og fremst rokka\u00f0u."}, {"text_idx": "#000022", "text": "Longri afturi i\u0301 teltinum var a\u0301sko\u00f0arafj\u00f8ldin heldur eldri og naka\u00f0 trekari, ivaleyst fo\u0301lk, i\u00f0 ikki fyrst og fremst vo\u0301ru har fyri The Dreams, to\u0301 so, sja\u0301lvt tey ma\u0301ttu geva seg yvir, ta\u0301 f\u00f8roysku l\u00f8gini Sa Sa Sasa og Sjeikurin vo\u0301ru a\u0301 skra\u0301nni, og i\u0301 v\u00e6leydna\u00f0a eykalagnum Summer of 69 hja\u0301 Bryan Adams. Hetta vo\u0301ru millum best eydna\u00f0u l\u00f8gini a\u0301 konsertini, og serliga stuttligt var ta\u00f0 at hoyra, hvussu alt tjaldt\u00f0 sang vi\u00f0 i\u0301 Sjeikurin, sangarin Hans Edvard sang ikki no\u0301gvar reglur i\u0301 hesum lagnum. Eitt anna\u00f0 h\u00e6ddarpunkt var risa hitti\u00f0 Under the Sun"}, {"text_idx": "#000023", "text": "Gestasangari var danski rapparin Niarn, og hetta var vi\u00f0 til at gera konsertina fj\u00f8lbroyttari. Niarn rappa\u00f0i eitt vers inn yvir The Dreams lagi\u00f0 Murderous og so tolka\u00f0u The Dreams Niarn lagi\u00f0 Undskyld Jeg er Fuld, umframt at Niarn lutto\u0301k i\u0301 Summer of 69."}, {"text_idx": "#000024", "text": "The Dreams hava tvey a\u0301r tey seinastu a\u0301rini sp\u00e6lt fra\u0301li\u0301kar konsertir a\u0301 sto\u0301ra pallinum, men vo\u0301r\u00f0u i\u0301 a\u0301r fluttir inn i\u0301 FLAGS-tjaldi\u00f0, ikki ti\u0301, at teir eru vor\u00f0nir verri da\u0301mdir, heldur tv\u00f8rtur i\u0301mo\u0301ti. Ors\u00f8kin til flytingina var, at The Dreams leygardagin skulu sp\u00e6la a\u0301 sto\u0301ra pallinum a\u0301 Skanderborg Festivalinum, og ti\u0301 var einasti m\u00f8guleiki, at teir sp\u00e6ldu ho\u0301skv\u00f8ld, og i\u0301 kv\u00f8ld er sto\u0301ri pallur ikki opin."}, {"text_idx": "#000025", "text": "Ta\u00f0 eru fyrimunir og vansar vi\u00f0 flytingini, tjaldi\u00f0 var a\u0301 tremur vi\u00f0 fo\u0301lki, og \u00f8giligt hetta var sja\u0301lvandi eisini vi\u00f0 til, at so miki\u00f0 gott li\u0301v var i\u0301. Men FLAGS-tjaldi\u00f0 er ikki v\u00e6legna\u00f0 til har\u00f0an rokk, ta\u00f0 runga\u00f0i \u00f8giliga illa i\u0301 du\u0301kinum, og hetta a\u0301virkar heildarupplivingina somiki\u00f0 no\u0301gv, at eg siti vi\u00f0 h\u00f8vu\u00f0pi\u0301nu og umm\u00e6li. Men to\u0301 konsertin var go\u0301\u00f0."}, {"text_idx": "#000027", "text": "R\u00e6ttiliga fitta av fo\u0301lki var komi\u00f0 saman i\u0301 I\u0301tro\u0301ttarh\u00f8llini a\u0301 Ha\u0301lsi, ta\u0301 Kyndil skipa\u00f0i fyri a\u0301rligu Ny\u0301ggja\u0301rskonsertini. To\u0301nleikurin var go\u0301\u00f0ur, men a\u0301hugin fyri honum var li\u0301til."}, {"text_idx": "#000029", "text": "Longu a\u0301\u00f0renn fyrsti bo\u0301lkurin var farin av pallinum vo\u0301ru fyrstu fo\u0301lkini avdottin, eitt par var i\u0301 fer\u00f0 vi\u00f0 at fa\u0301a s\u00e6r eitt li\u0301ti\u00f0 upp i\u0301mo\u0301ti einum veggi, og fyrstu buldrini av fy\u0301rverki\u00f0 h\u00f8vdu ljo\u0301\u00f0a\u00f0 i\u0301 h\u00f8llini."}, {"text_idx": "#000030", "text": "Bo\u0301lkarnir framf\u00f8rdu allir sera v\u00e6l, men ta\u00f0 var fyrst og fremst pla\u0301tuvendarin DJ Switch, i\u00f0 fylti go\u0301lvi\u00f0. Fy\u0301rverki\u00f0 merkti sum vant konsertina, men talan var bert um ein o\u0301tanga, hesin var lukkuti\u0301\u00f0 ikki av teimum gl\u00f8ggastu. Hann sat aftan fyri ein sto\u0301lpa uppi mo\u0301ti vegginum og kasta\u00f0i fy\u0301rverk ni\u00f0ur a\u0301 sama sta\u00f0 a\u0301 hallargo\u0301lvinum, ti\u0301 var l\u00e6tt hja\u0301 vaktarfo\u0301lkinum at finna hann. R\u00e6ttiliga har\u00f0liga var\u00f0 hann drigin u\u0301t og smita\u00f0ur fyri dyr."}, {"text_idx": "#000032", "text": "Ljo\u0301\u00f0i\u00f0 var sum heild gott, to\u0301 kundi ta\u00f0 vera eitt sindur ringt a\u0301 at skyna ymisku ljo\u0301\u00f0f\u00f8rini, og ljo\u0301\u00f0myndin var eitt sindur runut i\u0301 st\u00f8\u00f0um. Men hetta er ofta vandin vi\u00f0 hesum slagi av to\u0301nleiki. Serliga trupult er at fa\u0301a gott ljo\u0301\u00f0 i\u0301 eini h\u00f8ll sum hesi, har ljo\u0301\u00f0i\u00f0 sl\u00e6r aftur. Eisini vo\u0301ru trupulleikar vi\u00f0 ljo\u0301\u00f0inum i\u0301 ti\u0301 eina gittaranum og hetta kendist eitt sindur forsty\u0301randi\u00f0."}, {"text_idx": "#000033", "text": "Ta\u00f0 var to\u0301 lekkurt at uppliva, at Kyndil hev\u00f0i bru\u0301kt pening upp a\u0301 ljo\u0301s og ljo\u0301\u00f0. Ti\u0301 hesin parturin var veruliga go\u0301\u00f0ur i\u0301 a\u0301r. Ljo\u0301sma\u00f0urin skapti alt kv\u00f8ldi\u00f0 vakrar pallmyndir og hetta gav framf\u00f8rslunum ein professionellan da\u0301m."}, {"text_idx": "#000034", "text": "Orsaka at vit eru til\nThe Story Ends var n\u00e6sti bo\u0301lkur a\u0301 pallin, og nu\u0301 vo\u0301ru uppaftur fleiri fo\u0301lk inni i\u0301 h\u00f8llini. Eg havi ta\u00f0 eitt sindur trupult vi\u00f0 The Story Ends. Havi umm\u00e6lt bo\u0301lkin r\u00e6ttiliga ofta, og ni\u00f0urst\u00f8\u00f0an er alti\u0301\u00f0 tann sama, at hetta er ein lovandi bo\u0301lkur. Hetta, at The Story Ends er ein lovandi bo\u0301lkur, kann ikki setast spurnartekin vi\u00f0. Teir eiga n\u00f8kur sera fangandi l\u00f8g, men bo\u0301lkurin u\u0301tstra\u0301la\u00f0i eina sera o\u0301sjarmerandi blanding av tveimum so o\u0301li\u0301kum kenslum sum li\u0301kas\u00e6lu og fja\u0301ltri. Limirnir i\u0301 bo\u0301lkinum eru ungir, og hava eina spennandi framti\u0301\u00f0 frammanfyri s\u00e6r. Ta\u00f0 er ivaleyst ti\u0301, at bo\u0301lkurin somiki\u00f0 skjo\u0301tt er vor\u00f0in eitt so sto\u0301rt navn, at man krevur dekan ov no\u0301gv av so o\u0301royndum monnum. Sangarin er ein vakur ungur ma\u00f0ur vi\u00f0 go\u0301\u00f0ari r\u00f8dd, hann hevur eina natu\u0301rliga fangandi u\u0301tstra\u0301ling, men virka\u00f0i sera o\u0301tryggur millum sangirnar, og hansara to\u0301ma \u201cTakk fyri!\u201d millum hv\u00f8rt lag, ljo\u0301\u00f0a\u00f0i meira sum orsaka vit eru til, enn naka\u00f0 anna\u00f0. Alt bleiv eitt sindur innanhy\u0301sis kent. Limirnir sto\u0301\u00f0u og sma\u0301pra\u0301ta\u00f0u millum l\u00f8gini og so\u0301u veruliga ikki u\u0301t til at hugna s\u00e6r. Hetta var bara eitt sindur for o\u0301tjekka. Ta\u00f0 slagi\u00f0 av rokki, sum The Story Ends sp\u00e6lir ver\u00f0ur vanliga sp\u00e6ldur vi\u00f0 no\u0301gvum sja\u0301lvsa\u0301liti, men hetta sja\u0301lvsa\u0301lit hev\u00f0i The Story Ends ikki. Hetta gj\u00f8rdi, at bo\u0301lkurin als ikki megna\u00f0i at koma u\u0301tum pallkantin. A\u0301sko\u00f0ararnir mistu skjo\u0301tt a\u0301hugan, og hetta hja\u0301lpti ikki upp a\u0301 sja\u0301lvsa\u0301liti\u00f0. Teirra fjepparaskar\u00f0i var uppaftur minni\u00f0 enn tann hja\u0301 Sic, so fj\u00f8ldin var r\u00e6ttiliga spj\u00f8dd framman fyri pallin. To\u0301 so, n\u00f8kur av kendaru l\u00f8gunum hja\u0301 bo\u0301lkinum fingu fo\u0301lk u\u0301t a\u0301 dansigo\u0301lvi\u00f0. Bo\u0301lkurin sp\u00e6ldi v\u00e6l, ljo\u0301\u00f0i\u00f0 var uppaftur betur enn hja\u0301 Sic, ljo\u0301si\u00f0 sa\u0301 gott u\u0301t og l\u00f8gini vo\u0301ru go\u0301\u00f0, men yvirskoti\u00f0 mangla\u00f0i."}, {"text_idx": "#000035", "text": "200 savna\u00f0i eitt sindur fleiri framman fyri pallin enn bo\u0301lkarnir, i\u00f0 h\u00f8vdu sp\u00e6lt frammanundan. Serliga var gott li\u0301v i\u0301 ta\u0301 hitti\u00f0 Musclemanbla\u00f0 og onnur kend l\u00f8g vo\u0301ru sp\u00e6ld. I\u0301 Musclemanbla\u00f0 var teksturin eitt sindur broyttur, solei\u00f0is at hann passa\u00f0i betur til aktuella ma\u0301li\u00f0 um 266b. Kjaki\u00f0 um 266b fekk sum heild sto\u0301rt pla\u0301ss i\u0301 framf\u00f8rsluni. Lagi\u00f0 MF666 um atkv\u00f8\u00f0urnar hja\u0301 Mi\u00f0flokkinum vi\u00f0 si\u0301\u00f0sta val, hev\u00f0i broytt navn og \u00e6t nu\u0301 Mi\u00f0flokkurin 266b, kjaki\u00f0 um r\u00e6ttindi teirra samkyndu fyllur no\u0301gv a\u0301 aktuellu fl\u00f8guni hja\u0301 bo\u0301lkinum og l\u00f8g sum Moggh\u00f8vd og Talibanar vi\u00f0gj\u00f8rdu hetta ma\u0301l."}, {"text_idx": "#000036", "text": "200 stilla\u00f0i upp i\u0301 eini beinari r\u00f8\u00f0, solei\u00f0is at trummusetti\u00f0 sto\u0301\u00f0 fremst a\u0301 pallinum mitt fyri. So sto\u0301\u00f0u Niels Arge Gala\u0301n vi\u00f0 gittara si\u0301num a\u0301 h\u00f8gru li\u00f0 trummuleikarans og Mikael Blak a\u0301 vinstru li\u00f0 vi\u00f0 bassinum. Hetta gav myndina av einum bo\u0301lki, har allir limirnir vera settir li\u0301ka\u00f0, men samstundis tekur hetta eitt sindur fra\u0301 Niels Arge Gala\u0301n, i\u00f0 fyrr hevur veri\u00f0 sterki og einasti oddama\u00f0urin i\u0301 bo\u0301lkinum."}, {"text_idx": "#000038", "text": "\u2013 F\u00f8royar eru danskar sum inn i\u0301 helviti! Gj\u00f8gnumsu\u0301rga\u00f0ar av mentanarimperialismu: Fleskasteik vi\u00f0 rey\u00f0ka\u0301l, lurta eftir fucking Shu-Bi-Dua og eta hakkibu\u0301ff!"}, {"text_idx": "#000041", "text": "Einasta heimagj\u00f8rda lagi\u00f0 hja\u0301 The Dreams a\u0301 kv\u00f8ldinum var Lumpa\u00f0ur fra\u0301 ti\u0301\u00f0ini, ta\u0301 bo\u0301lkurin \u00e6t Zink. Lagi\u00f0 er eitt slag av kultklassikara og sera fangandi. Ti\u0301 passa\u00f0i ta\u00f0 v\u00e6l inn i\u0301 heildina."}, {"text_idx": "#000042", "text": "The Dreams sp\u00e6ldu v\u00e6l og ny\u0301ggjasti limurin i\u0301 bo\u0301lkinum gittarleikarin Heini Gilsto\u0301n Corfitz Andersen er eitt o\u0301tru\u0301ligt pluss fyri bo\u0301lkin. Hann er ein orkubumba og riggar v\u00e6l inn i\u0301 heildina. Hansara sto\u0301ra u\u0301tstra\u0301ling ger hann beinanvegin til ein mi\u00f0depil i\u0301 framf\u00f8rsluni. Hann er vanur at vera oddama\u00f0ur i\u0301 Paradox, og i\u0301 The Dreams er eingin grei\u00f0ur oddama\u00f0ur frammanundan, Swardi og Fist eru vanliga ba\u0301\u00f0ir i\u0301 fokus og nu\u0301 eru teir tri\u0301ggir."}, {"text_idx": "#000043", "text": "Fo\u0301lk tyktist v\u00e6l vi\u00f0 me\u00f0an The Dreams sp\u00e6ldi. B\u00e6\u00f0i u\u0301tlendsku l\u00f8gini og l\u00f8g sum Sjeikurin, Sirkus Tinganes, Forelska\u00f0ur Sjo\u0301nleikari, Til allar vinir, Sasa Sa, Sa og Nummar fingu veruligt li\u0301v i\u0301. Men sum umm\u00e6lari sto\u0301\u00f0 eg meira vi\u00f0 eini kenslu av, at vera i\u0301 dans enn at vera til konsert. Hetta er ikki meint sum ein kritikkur, men bara ein sta\u00f0festing av, at fyrireikararnir av Ny\u0301ggja\u0301rskonsertini a\u0301ttu at endurhugsa\u00f0 konsepti\u00f0, og heldur skipa fyri einum tiltaki\u00f0, i\u00f0 er meira av ti\u0301 slagnum, sum The Dreams umbo\u00f0a\u00f0i. To\u0301nleikur at dansa og syngja vi\u00f0 til, to\u0301nleikur at detta av til og to\u0301nleikur til at fa\u0301a s\u00e6r eitt ny\u0301ggja\u0301rsfri\u0301ggj til, ti\u0301 Ny\u0301ggja\u0301rskonsertin er eitt ball fyri tey yngstu."}, {"text_idx": "#000044", "text": "Punk trio\u2019in The Dreams leggur i\u0301 morgin si\u0301\u00f0stu hond a\u0301 uppt\u00f8kurnar av fyrstu fl\u00f8guni hja\u0301 bo\u0301lkinum. Fl\u00f8gan punkar f\u00f8royska sangskattin og f\u00e6r Gr\u00f8nu Sangbo\u0301k at ljo\u0301\u00f0a, sum hon onganti\u0301\u00f0 hevur ljo\u0301\u00f0a\u00f0 a\u0301\u00f0ur."}, {"text_idx": "#000045", "text": "Seinastu ba\u0301\u00f0ar vikurnar hevur The Dreams tiki\u00f0 fl\u00f8gu upp i\u0301 Studio Pegasus i\u0301 Klaksvi\u0301k. Hetta kann gerast b\u00e6\u00f0i fyrsta og si\u0301\u00f0sta fl\u00f8ga, i\u00f0 bo\u0301lkurin ger til f\u00f8royska markna\u00f0in. Tveir av limunum eru longu fluttir til Danmarkar, me\u00f0an tann tri\u00f0i flytur ni\u00f0ur i\u0301 n\u00e6stum. Si\u0301\u00f0an The Dreams skiftu navni\u00f0 Zink u\u0301t, og enda\u00f0u i\u0301 favninum hja\u0301 amerikansku songkvinnuni Anastaciu, hevur n\u00e6stan alt tos um The Dreams snu\u0301\u00f0 seg um bo\u0301lkin og u\u0301tlandi\u00f0. Men ny\u0301ggja fl\u00f8gan sny\u0301r seg bara um f\u00f8royska heimamarkna\u00f0in."}, {"text_idx": "#000047", "text": "I\u0301 MTV sendingini A Cut, tulka\u00f0u The Dreams eitt lag hja\u0301 Anastaciu, og n\u00e6rliggjandi er ti\u0301 at spyrja, um henda tulkingin gav teimum hugskoti\u00f0 til hesa fl\u00f8guna. Men ta\u00f0 gj\u00f8rdi hon ikki, sigur Eirikur. Hann grei\u00f0ir fra\u0301, at hugskoti\u00f0 er gamalt. Ta\u0301 teir itu Zink sp\u00e6ldu teir einafer\u00f0 \u201cForelska\u00f0ur sjo\u0301nleikai\u201d i\u0301 eini punk u\u0301tga\u0301vu, ta\u00f0 var stuttligt. Ti\u0300 hava teir sp\u00e6lt vi\u00f0 tankan um eina ti\u0301li\u0301ka u\u0301tga\u0301vu leingi.\nTeir da\u0301ma allir v\u00e6l bo\u0301lkin Me First And The Gimme Gimmies, i\u00f0 er ein bo\u0301lkur, i\u00f0 tolkar kend l\u00f8g i\u0301 punk u\u0301tga\u0301vum. Bo\u0301lkurin hevur limir u\u0301t NOFX, Foo Fighters og Lagwagon og hevur givi\u00f0 fleiri u\u0301tga\u0301vur u\u0301t. So huskoti\u00f0 kemur kanska fra\u0301 teimum, sigur Eirikur, i\u00f0 to\u0301 vi\u00f0gongur, a\u0301 at teir als ikki gera li\u0301ka ra\u0301\u00f0ar u\u0301tga\u0301vur av l\u00f8gunum sum Gimme Gimmes \u2013 Vit sp\u00e6la popppunk, sigur hann."}, {"text_idx": "#000053", "text": "I\u0301 si\u0301\u00f0stu viku var\u00f0 almannakunngj\u00f8rt, at The Dreams fer at sp\u00e6la a\u0301 Spot-festivalinum i\u0301 A\u030arhus fyrsta vikuskifti\u00f0 i\u0301 juni. Men hetta er bert ein av fleiri konsertum vi\u00f0 The Dreams i\u0301 Danmark. I\u0301 l\u00f8tuni ver\u00f0ur arbeitt vi\u00f0 konsertum saman vi\u00f0 tveimum donskum bo\u0301lkum."}, {"text_idx": "#000054", "text": "F\u00f8royskur punkur a\u0301 SPOT Festivalinum"}, {"text_idx": "#000055", "text": "Tann st\u00f8rsti vinnufestivalurin i\u0301 Nor\u00f0anlondum kunnger\u00f0 a\u0301 heimasi\u0301\u00f0u si\u0301ni, at f\u00f8roysku bo\u0301lkarnir The Dreams og 200 skulu sp\u00e6la a\u0301 a\u0301rsins festivali, i\u00f0 ver\u00f0ur hildin i\u0301 A\u030arhus fyrst vikuskifti\u00f0 i\u0301 juni."}, {"text_idx": "#000056", "text": "Felagskapurin aftan fyri SPOT Festivalin bo\u00f0ar i\u0301 dag fra\u0301, at teir ba\u0301\u00f0ir fremstu f\u00f8roysku punkbo\u0301lkarnir 200 og The Dreams ver\u00f0a a\u0301 a\u0301rsins festivali, i\u00f0 er fyrsta vikuskifti\u00f0 i\u0301 juni."}, {"text_idx": "#000057", "text": "A\u0301 heimasi\u0301\u00f0u si\u0301ni skrivar festivalurin: \u201c...som noget nyt bliver f\u00e6r\u00f8sk musik i a\u030ar pr\u00e6senteret i samarbejde med Nordens Hus i Thorshavn: The Dreams med frontmanden Swardi spiller ny punk uden gr\u00e6nser \u2013 trioen blev opdaget af popdivaen Anastacia og a&r-legenden Olivier Bezadi i forbindelse med MTV-realityshowet \u201cThe A-Cut\u201d, hvor gruppen blev nummer tre. Og 200 byder pa\u030a politisk satire sunget pa\u030a f\u00e6r\u00f8sk med Elvis-vokal! Gruppen sa\u030a dagens lys i 1996 med det forma\u030al at bevise, at alternativ rock kan synges pa\u030a modersma\u030alet."}, {"text_idx": "#000058", "text": "SPOT \u2013 Festivalurin ver\u00f0ur s\u00e6ddur, sum ein tann ty\u0301dningarmikli festivalurin fyri ny\u0301ggjar bo\u0301lkar, fleiri hundra fo\u0301lk u\u0301r to\u0301nleikai\u0301dna\u00f0inum koma a\u0301 hv\u00f8rjum a\u0301ri\u00f0 til festivalin, og eitt nu\u0301 okkara egni Teitur fekk si\u0301ni fyrstu sambond, i\u00f0 seinni gj\u00f8rdist ein sa\u0301ttma\u0301li vi\u00f0 Universal a\u0301 hesum festivali."}, {"text_idx": "#000059", "text": "Hetta er fyrstu fer\u00f0, at The Dreams luttaka a\u0301 sto\u0301ra festivalinum i\u0301 A\u030arhus, me\u00f0an b\u00e6\u00f0i Niels og Uni u\u0301r 200 sp\u00e6ldu a\u0301 festivalinum i\u0301 1999 vi\u00f0 MC-Ha\u0301r."}, {"text_idx": "#000061", "text": "Eisini umbo\u00f0sma\u00f0urin hja\u0301 The Dreams Sverre Nols\u00f8e seg\u00f0i, at bo\u0301lkurin var gla\u00f0ur um hetta her\u00f0aklapp, og at teir gleddu seg til lutt\u00f8kuna a\u0301 festivalinum."}, {"text_idx": "#000063", "text": "R\u00e6ttiligt rok sto\u0301\u00f0st av konsertini hja\u0301 Pa\u0301ll Finnur Pa\u0301ll ,The Dreams og The Royal Highness i\u0301 Kambsdali seinasta leygarkv\u00f8ld, og ti\u0301 hevur ti\u0301\u00f0indaflutningurin um hesa konsert mest veri\u00f0 merktur av hesum roki. Men hetta var bert ein av trimum konsertum, i\u00f0 The Dreams og The Royal Highness sp\u00e6ldu farna vikuskifti\u00f0. Ho\u0301skv\u00f8ldi\u00f0 var konsert i\u0301 Kagganum, og Sosialurin var a\u0301 sta\u00f0num."}, {"text_idx": "#000064", "text": "R\u00e6ttiliga fitt av fo\u0301lki hev\u00f0i leita\u00f0 s\u00e6r i\u0301 Kaggan at lurta eftir The Dreams og The Royal Highness, a\u0301 fyrstu konsertina teirra to\u0301nleika rundfer\u00f0. Tey, i\u00f0 komu no\u0301g ti\u0301\u00f0liga fingu eina herliga rokkuppliving. Ti\u0301 The Royal Highness sp\u00e6ldu feitan pumpandi rokkto\u0301nleik, solei\u00f0is sum sovor\u00f0in skal sp\u00e6last."}, {"text_idx": "#000065", "text": "Bo\u0301lkurin er v\u00e6lsigna\u00f0ur vi\u00f0 sterkum kortum a\u0301 \u00f8llum hondum, trummir og bassur svinga v\u00e6l saman og eru hv\u00f8r s\u00e6r eisini fra\u0301li\u0301k, gittarleikarin er framu\u0301r, og ta\u00f0 er gittarleikandi sangarin eisini. R\u00f8ddin ljo\u0301\u00f0ar t\u00e6tt vi\u00f0 Chris Cornell uttan at herma, og ta\u00f0 er ikki eiti a\u0301 sko\u00f0sma\u0301l at fa\u0301a."}, {"text_idx": "#000066", "text": "Lagskrivingina meistra The Royal Highness eisini. L\u00f8gini eru rokkl\u00f8g, vi\u00f0 ey\u00f0sy\u0301ndum ro\u0301tum i\u0301 70\u2019a\u0301runum og 90\u2019a\u0301runum, b\u00e6\u00f0i u\u0301r rokki, punki og grungi. Tilsamans ver\u00f0ur hetta eitt slag av moderna\u00f0um rokk\u2019n\u2019roll, i\u00f0 luktar av motorsu\u0301kklum og USA. Av og a\u0301 fo\u0301ru tankarnir til Black Rebel Motorcycle Club, av og a\u0301 til Stone Temple Pilots, av og a\u0301 til Motorhead og av og a\u0301 til Audioslave, to\u0301 hugas\u00f0i eg eisini um bo\u0301lkar sum Queens of The Stone Age, D:A:D, Soundgarden og Mo\u0308tley Cru\u0308e. Men eingin av hesum samanberingum var n\u00f8ktandi, hetta var heldur ein suppa av \u00f8llum hesum."}, {"text_idx": "#000067", "text": "Bo\u0301lkurin hevur ju\u0301st fingi\u00f0 ny\u0301ggjan gittarleikara norska Fridthjoff, i\u00f0 er komin u\u0301r norska punkbo\u0301lkin Span, i\u00f0 ju\u0301st eru givnir at sp\u00e6la. Hetta hevur eftir \u00f8llum at d\u00f8ma givi\u00f0 bo\u0301lkinum no\u0301gv, ti\u0301 teir ljo\u0301\u00f0a\u00f0u no\u0301gv meira egnir a\u0301 konsertini, enn a\u0301 demofl\u00f8guni, i\u00f0 eg fekk stungi\u00f0 i\u0301 hendurnar aftan a\u0301 konsertina. Fl\u00f8gan ljo\u0301\u00f0ar i\u0301 no\u0301gv h\u00e6gri mun av Audioslave enn konsertin."}, {"text_idx": "#000068", "text": "Eg var\u00f0 tikin av bo\u0301li av to\u0301nleikinum, ta\u00f0 kendist, sum orkestri\u00f0 var ein samansjo\u0301\u00f0a livandi eind, i\u00f0 buldra\u00f0i og braka\u00f0i frameftir. Her var talan um fokkju\u0301attitu\u0301du, sum sparka\u00f0i reyv. Fyrsti partur av konsertini var \u00f8giliga gj\u00f8gnumf\u00f8rdur og hekk v\u00e6l saman. Serliga i\u0301 oyrafallandi var lagi\u00f0 \u201cGet up Now\u201d, i\u00f0 veruliga fanga\u00f0i vi\u00f0 si\u0301num r\u00e6\u00f0uliga o\u0301gvisliga ljo\u0301\u00f0i og fangandi ni\u00f0urlagi."}, {"text_idx": "#000069", "text": "I\u0301 seinnu helvt av konsertini kom okkurt av \u201celdru\u201d l\u00f8gunum hja\u0301 bo\u0301lkinum, i\u00f0 einans hevur eitt a\u0301r a\u0301 baki- Eitt av eldru l\u00f8gunum var \u201cNot Gonna Beg\u201d, i\u00f0 ikki var heilt a\u0301 st\u00f8\u00f0i vi\u00f0 fyrra part av konsertini, men hetta vi\u0301sti breiddina i\u0301 bo\u0301lkinum, og vi\u0301sti eitt sindur um hvar teir koma fra\u0301."}, {"text_idx": "#000070", "text": "Ti\u0301anverri fyri konsertina sp\u00e6ldu The Royal Highness a\u0301\u00f0renn The Dreams. Ti\u0301 sja\u0301lvt um The Dreams b\u00e6\u00f0i vo\u0301ru stuttligir og go\u0301\u00f0ir, og sp\u00e6ldu fleiri heilt go\u0301\u00f0 l\u00f8g, so var ringt ikki at samanbera teir vi\u00f0 v\u00e6lsmurdu rokkmaskinuna i\u0301 The Royal Highness. The Dreams sp\u00e6ldu bara als ikki li\u0301ka v\u00e6l sum upphitingin. Hetta hoyrdist alt ov ty\u0301\u00f0iligt. Ti\u0301 ho\u0301ast The Dreams larma illa, var als ikki talan um sama intensa ljo\u0301\u00f0mu\u0301r sum hja\u0301 The Royal Highness."}, {"text_idx": "#000071", "text": "Teir l\u00f8gdu fyri vi\u00f0 Bryan Adams lagnum \u201cSummer of 69\u201d, sja\u0301lvandi i\u0301 eini punk versio\u0301n. Hetta gj\u00f8rdist eitt sindur pi\u0301nligt a\u0301 onkran ha\u0301tt. Sja\u0301lvandi er ta\u00f0 meint i\u0301 skemti, og a\u0301tti at veri\u00f0 eitt sindur stuttligt, men ta\u00f0 var ta\u00f0 ikki, og ta\u00f0 var ty\u0301\u00f0iligt at fo\u0301lk ikki heilt vistu, hvussu tey skuldu taka hetta."}, {"text_idx": "#000072", "text": "Betur gekk vi\u00f0 tulkingini av \u201cSick & Tired\u201d hja\u0301 Anastaciu, sum alti\u0301\u00f0 er eitt h\u00e6ddarpunkt a\u0301 The Dreams konsertum. Besta lagi\u00f0 hja\u0301 teimum var \u201cBeautiful\u201d, sum er eitt einastandandi lag. Sum heild riggar sangarin \u00f8giliga v\u00e6l, r\u00f8ddin hevur akkura\u0301t ta\u00f0, i\u00f0 skal til i\u0301 popppunki, og hetta kom serliga til sjo\u0301ndar i\u0301 lagnum \u201cUnhappy Wandering\u201d. 15 t\u00e6r bestu lagi\u00f0 \u201cI\u2019ll be there\u201d fekk hararfturi\u0301mo\u0301ti onganti\u0301\u00f0 veruliga luft undir veingirnar."}, {"text_idx": "#000073", "text": "The Dreams eru ein \u00f8giliga gj\u00f8gnumf\u00f8rdur bo\u0301lkur. U\u0301tstra\u0301ling og fokkju\u0301attitu\u0301da hava teir i\u0301 ri\u0301kum ma\u0301tum. Teir skriva fra\u0301li\u0301k l\u00f8g. Hetta er eitt konsept sum heldur v\u00e6l, men samansp\u00e6li kundi veri\u00f0 betur. Ti\u0301 er at vo\u0301na, at bo\u0301lkurin venur hart, a\u0301\u00f0renn hann skal sp\u00e6la a\u0301 sy\u0301nisgluggakonsertini, i\u00f0 MTV skipar fyri i\u0301 London i\u0301 januar. Ti\u0301 vi\u00f0 h\u00f8r\u00f0um arbei\u00f0i ber til hja\u0301 teimum at koma langt."}, {"text_idx": "#000074", "text": "Fri\u0301ggjakv\u00f8ldi\u00f0 og leygarkv\u00f8ldi\u00f0 vo\u0301ru konsertir i\u0301 Margarinfabrikkini i\u0301 Havn, b\u00e6\u00f0i kv\u00f8ldini vo\u0301ru v\u00e6l vitja\u00f0i, og konsertirnar gingu v\u00e6l. Ly\u0301st var vi\u00f0, at hetta vo\u0301ru ny\u0301ggjastu bo\u0301lkarnir i\u0301 landinum, og tveir av bo\u0301lkunum vo\u0301ru so ny\u0301ggir, at teir frumframf\u00f8rdu i\u0301 Margarinfabrikkini. Planet var vi\u00f0 leygarkv\u00f8ldi\u00f0 og kann sta\u00f0festa, at framti\u0301\u00f0in hja\u0301 f\u00f8royskum to\u0301nleiki er fj\u00f8llbroytt og spennandi."}, {"text_idx": "#000075", "text": "The Dreams var no\u0301gv besti bo\u0301lkur, hetta kv\u00f8ldi\u00f0 a\u0301 Margarinfabrikkini."}, {"text_idx": "#000076", "text": "Upplivingarnar vo\u0301ru no\u0301gvar, heilt fra\u0301 punki fra\u0301 gentubo\u0301lkinum Fake it, Paradox og MTV aktuellu The Dreams, til ny\u0301ggja Reggae bo\u0301lkin 3 Colours. Svakligasta upplivingin var ivaleyst The Headliners, me\u00f0an The story ends... vi\u00f0 si\u0301num yvirgeara\u00f0a gittarleikara, sum li\u0301ktist einum ungum Angus Young(honum u\u0301r AC/DC), sp\u00e6ldu si\u0301n heilt egna rokkto\u0301nleik."}, {"text_idx": "#000077", "text": "er ein spildurny\u0301ggjur bo\u0301lkur, talan er um fy\u0301ra ungar kvinnur, sum sp\u00e6la punk og punkkendan to\u0301nleik. Trummuleikarin tey fyrstu l\u00f8gini gj\u00f8rdist si\u0301\u00f0an ljo\u0301mbor\u00f0sleikari, og trummarin i\u0301 The Dreams yvirto\u0301k trummurnar, bassleikarin fo\u0301r at sp\u00e6la gittar og bassleikarin i\u0301 The Dreams to\u0301k bassin yvir, alt me\u00f0an gittarleikarin og sangarin i\u0301 The Dreams sp\u00e6ldi gittar alla konsertina. Kvinnurnar skiftust eisini um at syngja."}, {"text_idx": "#000078", "text": "\u201cLeitandi\u201d tykist at vera tann besta yvirskriftin at bru\u0301ka um Fake it, umframt, at t\u00e6r ikki h\u00f8vdu avgj\u00f8rt hv\u00f8r sp\u00e6ldi hvat ljo\u0301\u00f0f\u00f8ri, so var to\u0301nleikurin r\u00e6ttuliga blanda\u00f0ur. Tey fyrstu l\u00f8gini \u201cOrgasme\u201d og \u201cMy boyfriend\u201d vo\u0301ru ra\u0301\u00f0ur beint fram eftir n\u00f8sini punkur, teksturin: \u201cMy motherfuckin boyfriend is a motherfuckin asshole\u201d sigur alt. Me\u00f0an teirra u\u0301tga\u0301va av \u201cMy Happy endings\u201d og \u201cSaints on parade\u201d vo\u0301ru no\u0301gv fittari og brutu heilt fra\u0301. Ta\u00f0 hoyrdist, at her var talan um ein ny\u0301ggjan bo\u0301lk, sum ikki heilt hevur funni\u00f0 si\u0301na hyll enn. Men t\u00e6r vo\u0301ru spennandi."}, {"text_idx": "#000079", "text": "Bo\u0301lkurin, sum ju\u0301st hevur veri\u00f0 i\u0301 London og kappast i\u0301 eini MTV sending, var ordiliga v\u00e6l upplagdir. Tann gla\u00f0i og li\u0301vsja\u0301ttandi punkurin er fantastiska fangandi, og man skilir hvat MTV s\u00e6r i\u0301 The Dreams. Tann fullkomiliga yvirdrivna bretska accentin og punk utsjo\u0301ndin er kul, og l\u00f8gini eru sera popputt."}, {"text_idx": "#000080", "text": "Teir enda\u00f0u konsertina vi\u00f0 at skifta um ljo\u0301\u00f0f\u00f8ri og sp\u00e6ldu r\u00e6\u00f0uligar u\u0301tga\u0301vur av \u201cHalleluja\u201d og \u201cBad Moon Rising\u201d. Hetta var ein bo\u0301lkurin kom u\u0301t um pallkantin og hev\u00f0i no\u0301gv yvirskot."}, {"text_idx": "#000082", "text": "sp\u00e6lir reggae to\u0301nleik, hetta er ikki heimagj\u00f8rdur to\u0301nleikur, men alt l\u00f8g hja\u0301 \u00f8\u00f0rum, men tey vo\u0301ru v\u00e6l sp\u00e6ld. I\u0301 bo\u0301lkinum sp\u00e6la millum anna\u00f0 tri\u0301ggir limir u\u0301r Lama Sea, og teirra li\u0301vsgle\u00f0i stra\u0301la\u00f0i u\u0301t av pallinum. Sangarinnan og ko\u0301rgentan eru eisini framu\u0301r go\u0301\u00f0ar."}, {"text_idx": "#000083", "text": "Ta\u00f0 kundi to\u0301 veri\u00f0 eitt sindur meira a\u0301hugavert, um l\u00f8gini ikki \u00f8ll vo\u0301ru coverl\u00f8g, serliga skar\u00f0 ta\u00f0 i\u0301 oyrini, at bo\u0301lkurin valdi at sp\u00e6la eitt Bob Marley lagatyssi av Diana King. Tey a\u0301ttu i\u0301 minsta lagi at kunna gj\u00f8rt si\u0301tt egna lagatyssi."}, {"text_idx": "#000084", "text": "gav si\u0301num lurtarum eina svakliga uppliving. Hetta er ein rokkbo\u0301lkur vi\u00f0 skratjara, sum skapar garrvillar og sera sto\u0301rar ljo\u0301\u00f0myndir. The Headliners leg\u00f0i fyri vi\u00f0 n\u00f8krum fri\u00f0arligum l\u00f8gum, sum ikki rigga\u00f0u heilt v\u00e6l. Ta\u00f0 var ikki fyrr enn i\u0301 tri\u00f0ja lagi, at framf\u00f8rslan gj\u00f8rdist go\u0301\u00f0."}, {"text_idx": "#000086", "text": "Hetta er ein bo\u0301lkur, sum sp\u00e6lir undarligan moderna\u00f0an rokk, eitt li\u0301ti\u00f0 sindur i\u0301 sti\u0301l vi\u00f0 Queens of the Stone Age, to\u0301 uttan at herma. I\u0301 st\u00f8\u00f0um var framf\u00f8r\u00f0slan heilt fra\u0301li\u0301k, og rokka\u00f0i illa, men a\u00f0rar ti\u0301\u00f0ir koyrdi ta\u00f0 ikki li\u0301ka v\u00e6l. Gttarleikarin var garrvillur, og rann runt og li\u0301ktist einum ny\u0301ggjum Angus Young u\u0301r AC/DC.Hetta er ein \u00f8\u00f0iliga spennandi bo\u0301lkur, og teirra serligi rokkur fall eisini v\u00e6l i\u0301 oyrini hja\u0301 a\u0301sko\u00f0arunum."}, {"text_idx": "#000087", "text": "Sum heild var konsertin framu\u0301r go\u0301\u00f0, to\u0301 tyktus allir bo\u0301lkarnir uttan the Dreams og Paradox eitt sindur svingandi og o\u0301polera\u00f0ir, hetta kemst ivaleyst av, at hetta eru ny\u0301ggjastu bo\u0301lkar i\u0301 landinum."}]